ลุงวัย 32 โกหกว่าปวดหลัง หลอกหลานสาวอายุ 11 ขวบมานวด ก่อนทำอนาจาร
หนุ่มราชบุรีวัย 32 ปี โกหกว่าปวดหลังหลอกหลานสาวอายุ 11 ปีมานวด ก่อนลงมือทำอนาจาร เผยทำแบบนี้มาหลายครั้งแล้วเมื่อช่วงเช้าวันที่ 27 มี.ค.63 พ.ต.อ.สุทธิพงษ์ พงศ์ประภาอำไพ ผกก.สภ.บ้านโป่ง พร้อมเจ้าหน้าที่ตำรวจ ร่วมจับกุมตัวนายสมปอง (ขอสงวนนามสกุล) อายุ 32 ปี ชาวจังหวัดราชบุรี ผู้ต้องหาตามหมายจับศาลจังหวัดราชบุรีในข้อหากระทำชำเราเด็ก กระทำอนาจาร และพรากเด็กอายุยังไม่เกิน 15 ปีไปเพื่อการอนาจารสืบเนื่องจาก เมื่อวันที่ 24 มี.ค. ที่ผ่านมา นายสมปอง ได้ลวงน้องจอย (นามสมมติ) อายุ 11 ปี นักเรียนชั้น ป.5 ซึ่งมีศักดิ์เป็นหลานไปข่มขืนกระทำชำเราที่บ้านพัก จนกระทั่งตาของเด็กทราบเรื่องจึงพาหลานเข้าแจ้งความดำเนินคดีไว้ที่ สภ.บ้านโป่งเมื่อผู้ต้องหารู้ว่าตัวเองถูกศาลออกหมายจับได้หลบหนีไปซ่อนตัวที่บ้านญาติใน อ.โพธาราม จนถูกเจ้าหน้าที่ตามจับกุมตัวไว้ได้ช่วงเย็นของเมื่อวาน (26 มี.ค.63)สอบสวน นายสมปอง อ้างว่า ทำแบบนี้มาหลายครั้ง โดยแต่ละครั้งจะออกอุบายว่า ปวดหลังแล้วเรียกเด็กที่มีบ้านอยู่ใกล้กันเข้ามานวดให้ที่บ้านพัก ก่อนจะทำการอนาจารภายนอก ไม่ได้สอดใส่ และไม่ได้ข่มขืนแต่อย่างใด
หนุ่มราชบุรีวัย 32 ปี โกหกว่าปวดหลังหลอกหลานสาวอายุ 11 ปีมานวด ก่อนลงมือทำอนาจาร เผยทำแบบนี้มาหลายครั้งแล้ว 
ลุงข่มขืนหลาน,กระทำชำเราเด็ก,อนาจารเด็ก,ราชบุรี,ข่มขืนเด็ก,ข่าวทั่วไป